b'\n_START_ARTICLE_\nSumuvalkokangas\n_START_PARAGRAPH_\nSumuvalkokangas tai FogScreen on laite, joka tuottaa sumusta ilmaan muodostetun sumusein\xc3\xa4m\xc3\xa4n. Sumuvalkokangas perustuu ohuisiin laminaarisiin ilmasuihkuihin, jotka yhdess\xc3\xa4 vesih\xc3\xb6yryn kanssa muodostavat sumusein\xc3\xa4m\xc3\xa4n. T\xc3\xa4t\xc3\xa4 sein\xc3\xa4m\xc3\xa4\xc3\xa4 voidaan k\xc3\xa4ytt\xc3\xa4\xc3\xa4 muun muassa l\xc3\xa4pik\xc3\xa4velt\xc3\xa4v\xc3\xa4n\xc3\xa4 valkokankaana, johon voi heijastaa kuvia tavallisella projektorilla. Interaktiivisia esityksi\xc3\xa4 varten voi my\xc3\xb6s k\xc3\xa4ytt\xc3\xa4\xc3\xa4 erillist\xc3\xa4 laitteistoa, jonka avulla sumuvalkokangasta voi k\xc3\xa4ytt\xc3\xa4\xc3\xa4 navigointiin kuten kosketusn\xc3\xa4ytt\xc3\xb6\xc3\xa4. Laitteen nykyisiss\xc3\xa4 versioissa sein\xc3\xa4m\xc3\xa4 on noin kaksi metri\xc3\xa4 leve\xc3\xa4 ja 1,5 metri\xc3\xa4 korkea._NEWLINE_FogScreenin on kehitt\xc3\xa4nyt suomalainen FogScreen Oy, joka esitteli laitteen ensimm\xc3\xa4isen kerran vuonna 2002._NEWLINE_FogScreen haettiin konkurssiin vuonna 2013. Sen jatkajaksi perustettiin FogScreen AdS In The Air. T\xc3\xa4m\xc3\xa4n uuden yrityksen viimeiset tilinp\xc3\xa4\xc3\xa4t\xc3\xb6stiedot ovat vuodelta 2016. Tekniikan kehityst\xc3\xa4 on jatkanut Fogio-niminen yritys, joka osti FogScreen Oy:n konkurssipes\xc3\xa4lt\xc3\xa4 IPR-oikeudet.'